આ ઉપરાંત અન્ય ત્રણ ટીમે એક-એક વાર આ ખિતાબ જીત્યો છે. સૌથી દિલચસ્પ વાત એ છે કે આ ત્રણેય ટીમે જ્યારે ખિતાબ જીત્યો ત્યારે તેની કેપ્ટનશિપ કોઈ ઓસ્ટ્રેલિયન ખેલાડી સંભાળી રહ્યો હતો. હવે આઇપીએલમાં એવું પહેલી વાર બનશે કે તમામ આઠેય ટીમના કેપ્ટન ભારતીય ખેલાડી હશે. બોલ ટેમ્પરિંગમાં સંડોવણી બાદ રાજસ્થાન રોયલ્સની કેપ્ટનશિપ સ્ટીવ સ્મિથે છોડી દીધી. ત્યાર બાદ ગઈ કાલે ઓસ્ટ્રેલિયાના વાઇસ કેપ્ટન ડેવિડ વોર્નરે પણ સનરાઇઝર્સ હૈદરાબાદની કેપ્ટનશિપ છોડી છે. તેના સ્થાને શિખર ધવનને હૈદરાબાદની ટીમનું નેતૃત્વ સોંપાય તેવી શક્યતા છે.